राजकोट: गुजरात के गिर वन में 11 शेरों के शव मिले हैं जिसके बाद राज्य सरकार ने जांच के आदेश दिए हैं। इस संबंध में एक अधिकारी ने गुरुवार को बताया कि सभी मृत शेर पिछले कुछ दिनों में गिर (पूर्वी) मंडल मुख्यत: दालखनिया रेंज में मिले हैं। उप वन्य संरक्षक, गिर (पूर्वी) पी. पुरुषोत्तम ने कहा, ‘‘हमें गिर पूर्वी वन्य रेंज से 11 शेरों के शव मिले हैं।’’ उन्होंने बताया कि प्रशासनिक उद्देश्य से गिर वन को पूर्वी तथा पश्चिमी हिस्सों में बांटा गया है।